སངས་རྒྱས་ཀྱི་གོ་འཕང་ཐོབ་པར་བྱས་ལ། སེམས་ཅན་ཐམས་
།
ཅད་སྲིད་པའི་སྡུག་བསྔལ་གྱི་རྒྱ་མཚོ་ལས་བསྒྲལ་བར་བྱ། དེའི་ཆེད་དུ་རྡོ་རྗེ་རྣལ་
འབྱོར་མའི་ལམ་གྱི་རིམ་པ་ཉམས་སུ་བླངས་པར་བགྱིའོ། །ཞེས་ལན་གསུམ་བརྗོད། ཚད་
མེད་བཞི་བསྒོམས། སྐྱབས་ཡུལ་རྣམས་རང་ལ་ཐིམ་པས་རྒྱུད་བྱིན་གྱིས་བརླབས་པའི་མོས་པ་བྱ། དངོས་གཞི་
འདི་ལྟར། མདུན་གྱི་ནམ་མཁར་སྣ་ཚོགས་པདྨ་དང་ཉི་མའི་དཀྱིལ་འཁོར་གྱི་གདན་
ལ་དུས་མཚན་མ་དང་འཇིགས་བྱེད་ཀྱི་སྟེང་དུ་དྲིན་ཅན་རྩ་བའི་བླ་མ་དང་ངོ་བོ་་
དབྱེར་མེད་པའི་རྗེ་བཙུན་རྡོ་རྗེ་རྣལ་འབྱོར་མ་སྐུ་མདོག་པདྨ་རཱ་ག་ལྟར་དམར་་་
228

རྗེ་བཙུན་ནཱ་རོ་མཁའ་སྤྱོད་མའི་བླ་མའི་རྣལ་འབྱོར་དང་སྒྲུབ་ཐབས་མདོར་བསྡུས་བཞུགས།
བ། ཞལ་གཅིག་ཕྱག་གཉིས་མ། མཆེ་བ་ནས་ཙམ་འབུར་བ། སྤྱན་གསུམ་དག་པ་
མཁའ་སྤྱོད་དུ་གཟིགས་པ། ཕྱག་གཡས་ཐུར་དུ་བརྐྱངས་པས་རྡོ་རྗེས་མཚན་པའི་
གྲི་གུག་འཛིན་ཅིང༌། ཕྱག་གཡོན་པས་བདུད་རྩིའི་བཅུད་དང་ལྡན་པའི་ཐོད་པ་
ཞལ་དུ་སྟོབ་པའི་ཚུལ་གྱིས་འཛིན་པ། དབུ་སྐྲ་ནག་པོ་སིལ་བུར་གྱུར་པས་སྐུ་སྐེད་
ཡན་ཆད་ཁེབས་པ། ནུ་མ་དང་བྷ་ག་རྒྱས་ཤིང་བདེ་བ་བསྐྱེད་པའི་ཉམས་ཅན།
ལང་ཚོ་བཅུ་དྲུག་ལོན་པ་ལྟ་བུ། ཕྲག་པ་གཡོན་པར་ཁ་ཊཱཾ་ག་ལ་ཌཱ་མ་རུ་དང་དྲིལ་
བུ་དང་འཕན་རྩེ་གསུམ་པ་འཕྱང་བ་བཀྲོལ་བ།
ཐོད་སྐམ་ལྔའི་དབུ་རྒྱན་དང་
སྐམ་པོ་ལྔ་བཅུའི་དོ་ཤལ་ཅན། གཅེར་བུ་ཕྱག་རྒྱ་ལྔས་བརྒྱན་པ། རྣམ་སྣང་གི་
དབུ་རྒྱན་ཅན། ཞབས་གཡས་བརྐྱངས་ཤིང༌། གཡོན་བསྐུམས་པས་ཡེ་ཤེས་ཀྱི་མེ་
འབར་བའི་དབུས་ན་བཞུགས་པ། དེའི་སྤྱི་བོར་ཨོཾ་དཀར་པོ། མགྲིན་པར་ཨཱཿ
དམར་པོ། ཐུགས་ཀར་ཧཱུཾ་སྔོན་པོས་མཚན་པ། ཐུགས་ཀའི་ཧཱུཾ་ལས་འོད་ཟེར་
འཕྲོས་རང་བཞིན་གྱི་གནས་ནས་རྗེ་བཙུན་རྡོ་རྗེ་རྣལ་འབྱོར་མ་ལ་སངས་རྒྱས་་་་་་
དང་དཔའ་བོ་མཁའ་འགྲོ་བྱང་ཆུབ་སེམས་དཔའི་ཚོགས་ཀྱིས་བསྐོར་བ་སྤྱན་
དྲངས། ཛཿཧཱུྃ་བཾ་ཧོཿ གཉིས་སུ་མེད་པར་ཐིམ་སྟེ་སྐྱབས་གནས་ཀུན་འདུས་ཀྱི་ངོ་
བོ་གྱུར། རང་ཉིད་རྡོ་རྗེ་རྣལ་འབྱོར་མའི་ང་རྒྱལ་ལ་གནས་ནས་མཆོད་པ་རྣམས་ཟག་མེད་ཀྱི་བདུད་རྩིའི་
ངོ་བོར་མོས་ལ། མི་འགྱུར་བདེ་བ་ཆེན་པོའི་ཏིང་འཛིན་གྱིས། །ཀུན་བཟང་མཆོད་
སྤྲིན་རྒྱ་མཚོར་བྱིན་བརླབས་པའི། །ཁྱད་པར་གསུམ་ལྡན་ཉེར་སྤྱོད་རོལ་མོར་
བཅས། །བླ་མ་རྡོ་རྗེ་རྣལ་འབྱོར་མ་ལ་འབུལ། །ཨོཾ་གུ་རུ་བཛྲ་ཡོ་གི་ནཱི་ཨཉྙཾ་ནས་ཤཔྟ་
པྲ་ཏཱི་ཙྪ་སྭཱཧཱ། འདིའི་བར་གྱིས་ཕྱི་མཆོད་ཕུལ། བདེ་སྐྱོང་སྣོད་དུ་བདེ་གཤེགས་ཡབ་ཡུམ་
ལྔའི། །དམ་ཚིག་རྫས་མཆོག་ཤ་ལྔ་བདུད་རྩི་ལྔ། །སྦྱངས་རྟོགས་སྦར་བའི་ཟག་
མེད་ཨ་མྲྀ་ཏ། །བླ་མ་རྡོ་རྗེ་རྣལ་འབྱོར་མ་ལ་འབུལ། །ༀ་གུ་རུ་བཛྲ་ཡོ་གི་ནཱི་ཨོཾ་ཨཱཿ
ཧཱུཾ། ཞེས་ནང་མཆོད་ཕུལ། ཡིད་འོང་ལང་ཚོའི་དཔལ་འཛིན་སྒྱུ་རྩལ་གྱིས། །སྲིད་གསུམ་
229

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བརྟན་པ་འཕྲོག་པའི་འཇོ་སྒེག་ཅན།
།པདྨ་ཅན་སོགས་རིགས་བཞིའི་ཕྱག་རྒྱ་
རྣམས། །བླ་མ་རྡོ་རྗེ་རྣལ་འབྱོར་མ་ལ་འབུལ། །ཞེས་ཀྱཻ་རྡོར་ནས་གསུངས་པའི་མན་ངག་ལྟར་
གསང་མཆོད་ཕུལ། ཆོས་ཀུན་རྟེན་འབྱུང་སྒྱུ་མའི་ཟློས་གར་བཞིན། །འཆར་ཡང་སྤྲོས་
བྲལ་དབྱིངས་སུ་རོ་གཅིག་པ། །བློ་འདས་ལྟ་བ་མཆོག་གི་མཆོད་པ་འདི། །བླ་མ་རྡོ་
རྗེ་རྣལ་འབྱོར་མ་ལ་འབུལ། །ཞེས་དེ་ཁོ་ན་ཉིད་ཀྱི་མཆོད་པ་ཕུལ། མཚམས་འདིར་མཎྜལ་ཚོམ་བུ་
ཉེར་གསུམ་མ་ཕུལ། དེ་ནས། བླ་མ་རྡོ་རྗེ་རྣལ་འབྱོར་མ་ལ་གསོལ་བ་འདེབས་སོ་བདག་
གི་རྒྱུད་བྱིན་གྱིས་བརླབས་ཏེ་མཆོག་དང་ཐུན་མོང་གི་དངོས་གྲུབ་མ་ལུས་པ་
བསྩལ་དུ་གསོལ། ཞེས་གསོལ་བ་གང་མང་བཏབ་པའི་མཐར། བླ་མ་རྡོ་རྗེ་རྣལ་འབྱོར་མའི་
སྤྱི་བོའི་ཨོཾ་ལས་ཨོཾ་ཡིག་དཀར་པོ་རང་སྒྲ་སྒྲོག་བཞིན་པ་འོད་ཟེར་བདུད་རྩིའི་
རྒྱུན་དང་བཅས་པ་བྱུང༌། རང་གི་སྤྱི་བོར་ཐིམ། ལུས་ཀྱི་སྒྲིབ་པ་དག བུམ་པའི་
དབང་ཐོབ། དབང་དུས་ཀྱི་ཉམས་དགའ་བའི་ཡེ་ཤེས་རྒྱུད་ལ་སྐྱེས། འབྲས་བུ་
སྤྲུལ་སྐུ་ཐོབ་པའི་ནུས་པ་བཞག བླ་མའི་མགྲིན་པའི་ཨཱ་ལས་ཨཱ་ཡིག་དམར་པོ་
རང་སྒྲ་སྒྲོག་བཞིན་པ་འོད་ཟེར་བདུད་རྩིའི་རྒྱུན་དང་བཅས་པ་བྱུང་། རང་གི་
མགྲིན་པར་ཐིམ། ངག་གི་སྒྲིབ་པ་དག གསང་བའི་དབང་ཐོབ། དབང་དུས་ཀྱི་
ཉམས་མཆོག་དགའི་ཡེ་ཤེས་རྒྱུད་ལ་སྐྱེས། འབྲས་བུ་ལོངས་སྐུ་ཐོབ་པའི་ནུས་པ་
བཞག བླ་མའི་ཐུགས་ཀའི་ཧཱུཾ་ལས་ཧཱུཾ་ཡིག་སྔོན་པོ་རང་སྒྲ་སྒྲོག་བཞིན་པ་འོད་
ཟེར་བདུད་རྩིའི་རྒྱུན་དང་བཅས་པ་བྱུང༌། རང་གི་སྙིང་གར་ཐིམ། ཡིད་ཀྱི་སྒྲིབ་
པ་དག ཤེས་རབ་ཡེ་ཤེས་ཀྱི་དབང་ཐོབ། དབང་དུས་ཀྱི་ཉམས་དགའ་བྲལ་ཡེ་
ཤེས་རྒྱུད་ལ་སྐྱེས། འབྲས་བུ་ཆོས་སྐུ་ཐོབ་པའི་ནུས་པ་བཞག
རྣལ་འབྱོར་མའི་གནས་གསུམ་ལས་ཡི་གེ་གསུམ་རང་སྒྲ་སྒྲོག་བཞིན་པ་འོད་ཟེར་་
སླར་ཡང་བླ་མ་
བདུད་རྩིའི་རྒྱུན་དང་བཅས་པ་བྱུང༌། རང་གི་གནས་གསུམ་དུ་དུས་གཅིག་ཆར་
དུ་ཐིམ། སྒོ་གསུམ་གྱི་སྒྲིབ་པ་བག་ཆགས་དང་བཅས་པ་དག དབང་བཞི་བ་ཐོབ།
230

རྗེ་བཙུན་ནཱ་རོ་མཁའ་སྤྱོད་མའི་བླ་མའི་རྣལ་འབྱོར་དང་སྒྲུབ་ཐབས་མདོར་བསྡུས་བཞུགས།
དབང་དུས་ཀྱི་ཉམས་ལྷན་སྐྱེས་ཀྱི་ཡེ་ཤེས་རྒྱུད་ལ་སྐྱེས། འབྲས་བུ་ངོ་བོ་ཉིད་སྐུ་
ཐོབ་པའི་ནུས་པ་བཞག་གོ །མཐར་བླ་མ་རྡོ་རྗེ་རྣལ་འབྱོར་མ་འོད་དུ་ཞུ་སྟེ་རང་ལ་ཐིམ་པས་ཤིན་
ཏུ་ཕྲ་བའི་རླུང་སེམས་དང་ངོ་བོ་དབྱེར་མེད་དུ་གྱུར་པའི་མོས་པ་བརྟན་པོ་བྱ། ཚུལ་འདིར་འབད་
པའི་རྣམ་དཀར་དགེ་བའི་མཐུས། །བླ་མ་མཁའ་སྤྱོད་དབང་མོ་འགྲུབ་གྱུར་ནས། །
མཁའ་མཉམ་མ་རྒན་སེམས་ཅན་མ་ལུས་པ། །བླ་མེད་བྱང་ཆུབ་མཆོག་ལ་འགོད་
པར་ཤོག །ཅེས་དགེ་བ་བསྔོ།། །།
།གསོལ་བ་འདེབས་སོ་བདག་རྒྱུད་
༈དེ་ནས་རྗེ་བཙུན་རྡོ་རྗེ་རྣལ་འབྱོར་མའི་མངོན་རྟོགས་ཤིན་ཏུ་
བསྡུས་པ་སྒོམ་ཚུལ་ནི། མདུན་གྱི་ནམ་མཁར་སེང་ཁྲི་པད་ཟླའི་སྟེང་། །བླ་མ་རྡོ་
རྗེ་ཆོས་ཀྱི་རྣམ་པ་ཅན། །སྐུ་མདོག་རབ་དམར་ལང་ཚོ་རྒྱས་པའི་ཚུལ། །ཌཱ་མ་རུ་
དང་ཐོད་པ་ཁ་ཊཱཾ་འཛིན། །རུས་པའི་རྒྱན་དྲུག་གསོལ་ཞིང་སྐྱིལ་ཀྲུང་བཞུགས། །
སྐྱབས་གནས་ཀུན་འདུས་རྩ་བའི་བླ་མ་ལ།
བྱིན་གྱིས་རློབས། །བདག་ལྷར་བསྐྱེད་པ་ནི། རྩ་བའི་བླ་མ་དགྱེས་བཞིན་འོད་དུ་ཞུ། །
རང་ལ་ཐིམ་པས་ཨེ་ཨེ་ཡོངས་གྱུར་པའི། །ཆོས་འབྱུང་གཉིས་བརྩེགས་སྔགས་ཀྱི་
འོད་ཟེར་ལས། །བདག་ཉིད་རྗེ་བཙུན་རྡོ་རྗེ་རྣལ་འབྱོར་མ། །དམར་མོ་སྤྱན་
གསུམ་མཁའ་སྤྱོད་གནས་སུ་གཟིགས། །ཕྱག་གཉིས་གྲི་གུག་བཅུད་ལྡན་ཐོད་པ་
འཛིན། །ཕྲག་པ་གཡོན་པར་ཁ་ཊཱཾ་ཌཱ་མ་རུ། །དྲིལ་བུ་འཕན་རྩེ་གསུམ་པ་འཕྱང་བ་
བཀལ། །ཐོད་སྐམ་ལྔ་ཡི་དབུ་རྒྱན་དོ་ཤལ་དང༌། །ཕྱག་རྒྱ་ལྔས་བརྒྱན་རྣམ་སྣང་
ཅོད་པཎ་ཅན། །པད་ཉིར་དུས་མཚན་འཇིགས་བྱེད་བསྒྱེལ་བའི་སྟེང་། །བརྐྱངས་
བསྐུམས་སྟབས་ཀྱིས་མེ་དཔུང་དབུས་ན་བཞུགས། །གནས་དྲུག་གོ་ཆ་དྲུག་གིས་
བསྲུང་བར་གྱུར། །འགྲོ་བ་དག་པའི་རྣལ་འབྱོར་ནི། སྙིང་གའི་བཾ་ཡིག་སྔགས་ཀྱི་ཕྲེང་བ་
ལས། །འོད་འཕྲོས་སྣོད་བཅུད་སྐྱོན་སྦྱངས་འགྲོ་བ་རྣམས། །རྡོ་རྗེ་རྣལ་འབྱོར་མ་
ཡི་སྐུ་རུ་གྱུར། །དཔའ་བོ་དཔའ་མོས་བྱིན་གྱིས་བརླབས་པ་ནི། སྥཿ བཾ་ལས་འོད་འཕྲོས་རྡོ་རྗེ་
231

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
རྣལ་འབྱོར་མ། །དཔའ་བོ་དཔའ་མོས་བསྐོར་བ་རང་ལ་ཐིམ། །ཛཿཧཱུཾ་བཾ་ཧོཿ ཨོཾ་ཡོ་
ག་ཤུདྡྷསརྦ་དྷརྨ་ཡོ་ག་ཤུནྡྷོ྅་ཧཾ། བཟླས་པའི་རྣལ་འབྱོར་ལ་ངག་བཟླས་ནི། སྙིང་གའི་ཆོས་
འབྱུང་བཾ་ཡིག་སྔགས་འཕྲེང་ལས། །འོད་འཕྲོས་སེམས་ཅན་སྒྲིབ་སྦྱངས་སངས་
རྒྱས་མཆོད། །བྱིན་རླབས་ནུས་མཐུ་སྤྱན་དྲངས་སྔགས་ཕྲེང་ཐིམ། །མཁའ་སྤྱོད་
དངོས་གྲུབ་མྱུར་དུ་ཐོབ་པར་གྱུར། །པར་བསམ། ཨོཾ་ཨོཾ་ཨོཾ། སརྦ་བུདྡྷ་ཌཱ་ཀི་ནཱི་ཡེ་བཛྲ་
ཝརྞ་ནི་ཡེ། བཛྲ་བཻ་རོ་ཙ་ནཱི་ཡེ་ཧཱུྃ་ཧཱུྃ་ཧཱུྃ་ཕཊ་ཕཊ་ཕཊ་སྭཱཧཱ། ཞེས་པ་བརྒྱ་རྩ་སོགས་བཟླ།
ཡིད་བཟླས་ནི། རླུང་རོ་གསུམ་དུ་བུས་ལ་རླུང་བཟུང་སྟེ། སྙིང་ཁའི་ཆོས་འབྱུང་སྔགས་ཕྲེང་དང་བཅས་པ་
བདེ་བ་བསྐྱེད་པར་འདོད་ན་གསང་གནས་དང༌། མི་རྟོག་པ་སྐྱེས་པར་འདོད་ན་ལྟེ་བར་ཕབ་ནས། ཁ་སྦྱོར་
ཅི་ཐུབ་བཟུང་སྟེ། ཡིད་ཀྱིས་ལྟེ་བའི་སྔགས་ཕྲེང་ཀློག་པའི་ཚུལ་གྱིས་ཡིད་བཟླས་བདུན་ནམ། ལྔ་འམ། ཐ་
མའང་གསུམ་ཙམ་བྱས་ལ་རླུང་མི་ཐུབ་ན་དལ་བུས་རང་འགྲོས་ཀྱིས་གཏོང༌། འདི་ནི་བཟླས་སྒོམ་ཁོ་ན་ལ་
བརྟེན་ནས་མཁའ་སྤྱོད་ཀྱི་དངོས་གྲུབ་སྒྲུབ་པར་བྱེད་པ་ཡིན་ལ། གཙོ་བོར་ངག་བཟླས་ཁོ་ན་ལ་འབད་པར་
བྱའོ། །
ཞར་བྱུང་རྫོགས་རིམ་ནི། སླར་རླུང་ཁ་སྦྱར་ཏེ་སེམས་ཆོས་འབྱུང་གི་མདུན་རྒྱབ་གཉིས་སྤངས་
པའི་གྲྭ་བཞིར་དགའ་བ་འཁྱིལ་བ་གཡོན་སྐོར་དུ་དྲག་ལ་མྱུར་བ་ཁྱི་ལི་ལི་འཁོར་བ་ལ་སེམས་མ་གཡེངས་་་་་
པར་གཏད་དེ་འཛིན་མེད་དུ་ཆད་དེ་འཇོག་པར་བྱེད། སླར་ཡང་རླུང་བཟུང་བའམ་མ་བཟུང་ཡང་རུང་སྟེ།
རང་གི་ལུས་འོད་ཀྱི་རང་བཞིན་དམར་ཁྱིལ་ལེར་ཡོད་པ་དེའི་ལུས་ཀྱི་ནང་དབུས་དྲང་བོར་རྩ་དབུ་མ་ཁ་་
དོག་དམར་གསལ་རྩ་བ་གསང་གནས་སུ་ཟུག་པ། ཡས་སྣ་སྤྱི་བོ་ནས་སྦ་ཁུག་ལྟར་འཁྱོགས་ཏེ་སྨིན་མཚམས་
སུ་ཧར་རེ་ཡོད་པ་གསལ་འདེབས་པར་བྱེད། དེ་ལྟར་གསལ་བའི་མས་སྣར་དགའ་བ་འཁྱིལ་བ་མཚལ་ལྕོག་
ལའི་ཁུ་བས་བྲིས་པ་ལྟ་བུ་ནས་འབྲུ་ཙམ་ཞིག་གཡོན་སྐོར་དུ་དྲག་ཏུ་ཁྱིར་རི་རི་འཁོར་བ་ལ་སེམས་གཏད་
པས། དེ་བྱ་འཕུར་བ་བཞིན་དུ་དབུ་མའི་ནང་ནས་ཡར་འཁོར་རོ་རོ་གྱེན་དུ་བྱོན་སྣང་བ་ཐམས་ཅད་བདེ་
ཆམ་ཆམ་སོང་སྙིང་གའི་ཐད་དབུ་མའི་ནང་སླེབས་པས་བདེ་བ་ཆེན་པོ་བརྗོད་ལས་འདས་པ་སྐྱེས་པར་་
བསམ། དེ་ནས་ཡས་སྣ་སྨིན་མཚམས་སུ་ཟུག་པ་དེའི་ནང་དུ་དགའ་བ་འཁྱིལ་བ་དཀར་པོ་ཟླ་ཤེལ་ཞུ་བའི་ཁུ་
བས་བྲིས་པ་ལྟ་བུ་ཆུང་ངུ་ཞིག་གཡོན་བསྐོར་དུ་དྲག་ཏུ་འཁོར་བ་ལ་སེམས་གཏད་པས་དེ་ཉིད་གྱེན་དུ་རིམ་་
232

རྗེ་བཙུན་ནཱ་རོ་མཁའ་སྤྱོད་མའི་བླ་མའི་རྣལ་འབྱོར་དང་སྒྲུབ་ཐབས་མདོར་
པདོར་བསྡུས་བཞུགས།
གྱིས་སོང་། སྤྱི་གཙུག་གི་དབུ་མའི་ནང་དུ་སླེབས། དེ་ནས་བྱ་ནམ་མཁའ་ནས་བབ་པ་བཞིན་དུ་དབུ་མའི་
ནང་དུ་སྐྱ་འཁོར་རོ་རོ་བབས། སྣང་བ་ཐམས་ཅད་སྟོང་ཆམ་ཆམ་སོང༌། སྙིང་གའི་དགའ་འཁྱིལ་དམར་པོའི་
སྟེང་དུ་བབས་རེག་ལ་མ་འབྱར་ཙམ་དུ་གཉིས་ཀ་དྲག་ཏུ་འཁོར་བ་ལ་སེམས་གཏད་པས་ཁྲ་ཁྲིག་གེ་འདྲེས་་་
ནས་དགའ་འཁྱིལ་ཁ་དོག་དཀར་ལ་དམར་བའི་མདངས་ཆགས་པ་འོད་ཀྱི་རང་བཞིན་ཅན་ཞིག་ཏུ་སོང་་
ནས་གཡོན་བསྐོར་དུ་འཁོད་པས་བདེ་སྟོང་གི་ཡེ་ཤེས་སྐྱེས་པར་བསམ། མཐར་དབུ་མའི་ནང་དེར་འཇའ་
ཡལ་བ་ལྟར་གྱུར་པར་བསམས་ལ། བདེ་སྟོང་དབྱེར་མེད་ཀྱི་ཡེ་ཤེས་ལ་ཅི་ནུས་སུ་མཉམ་པར་བཞག་གོ །
བསམ་གྱིས་མི་ཁྱབ་པའི་རྣལ་འབྱོར་ནི། སྙིང་གའི་བཾ་ཡིག་ལས་འཕྲོས་འོད་ཟེར་གྱིས། །
ཁམས་གསུམ་འོད་ཟེར་སྔོ་དམར་དཀར་པོ་ཡི། །རྣམ་པས་ལུས་ཀྱི་སྟོད་སྨད་བར་
ལ་ཐིམ། །རང་ལུས་འོད་ཞུ་བཾ་གྱི་ནཱ་དའི་བར། །རིམ་གྱིས་ཐིམ་ཞིང་ནཱ་ད་དེ་ཡང་
ནི། །དམིགས་མེད་སྟོང་པར་གྱུར་ལ་རྩེ་གཅིག་ཏུ། །མཉམ་པར་བཞག་ལ་སླར་
ཡང་རང་ཉིད་ནི། །རྡོ་རྗེ་རྣལ་འབྱོར་མ་ཡི་སྐུ་རུ་གྱུར། །མཇུག་ཏུ། རྒྱས་པར་ན་མཁའ་སྤྱོད་
ཞལ་བཟང་བལྟ་བའི་སྨོན་ལམ་དང་། བསྡུ་ན། དགེ་བ་འདི་ཡིས་མྱུར་དུ་བདག །མཁའ་སྤྱོད་
མ་དངོས་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འགོད་
པར་ཤོག །འ
།འཆི་ཚེ་མགོན་དང་དཔའ་བོ་མ་ཚོགས་ཀྱིས། །མེ་ཏོག་གདུགས་དང་
རྒྱལ་མཚན་ཐོགས་ནས་སུ། །རོལ་མོ་གླུ་དབྱངས་སིལ་སྙན་སོགས་མཆོད་ཅིང་། །
མཁའ་ལ་སྤྱོད་པའི་གནས་སུ་འཁྲིད་པར་ཤོག །ཅེས་སྨོན་ལམ་གདབ་སྟེ་ཤིས་བརྗོད་ཀྱིས་
མཐའ་བརྒྱན་པར་བྱའོ། །མཆོག་གི་པདྨོ་རྣམ་པར་བཞད་པའི་དཔལ། །འདྲེན་བྱེད་
གསང་ལམ་མཁའ་ནོར་འབུམ་གྱི་ལུས།
།ཌཱ་ཀིའི་ཁ་རླངས་དྲོད་དུ་འབར་བའི་
གཟི། །བདག་སྙིང་མི་ཤིགས་ཐིག་ལེར་སིམ་འདི་རྨད། །ཅེས་རྗེ་བཙུན་ནཱ་རོ་མཁའ་སྤྱོད་
མའི་བླ་མའི་རྣལ་འ
འེ་རྣལ་འབྱོར་དང་སྒྲུབ་ཐབས་མདོར་བསྡུས་གནད་དོན་ཚང་བ་འདི་ལྟ་བུ་ཞིག་དགོས་ཞེས་སྒྲུབ་་
པའི་རྒྱལ་མཚན་འཛིན་པ་རྣལ་འབྱོར་གྱི་དབང་ཕྱུག་མཚོ་ཁ་པ་དཀོན་མཆོག་ཆོས་འཕེལ་ནས་ལྷ་དར་སེར་་
པོ་དང་བཅས་བསྐུལ་བ་དང་། འདི་ཀའི་ཞབས་དྲུང་སྤྲུལ་བའི་སྐུ་ངག་དབང་བསྟན་འཛིན་འཕྲིན་ལས་རྣམ་
རྒྱལ་ནས་ཀྱང་ལྷ་དར་གསེར་དངུལ་གྱི་མེ་ཏོག་དང་བཅས་བསྐུལ་ངོར། ༧ཤཱཀྱའི་བཙུན་པ་བློ་བཟང་རྒྱལ་
233

༄༅། །ལྷ་མོ་